stanford-oval/wikipedia huggingface dataset:
Vampulan Urheilijat
Palloilulajit

Vampulan Urheilijoiden naisten lentopallojoukkue pelaa korkeimmalla sarjatasolla Lentopallon Mestaruusliigassa nimellä LP-Vampula Huittinen. Miesten futsaljoukkue pelaa Suomen kolmanneksi korkeimmalla sarjatasolla Futsal-Kakkosessa.
Sekä futsaljoukkueen että naisten lentopallojoukkueen kotikenttänä toimii Huittisten keskustassa sijaitseva Tahto Areena.
Vampulan Urheilijoiden lajivalikoimaan on aikoinaan kuulunut myös pesäpallo. Seuran naisjoukkue pelasi vuonna 1980 Pesäpallon SM-sarjassa. Se hävisi kauden aikana kaikki ottelunsa ja putosi sarjatasoa alemmaksi.
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
C-tytöt: 
| C-tytöt |  Hopeaa | 1972, 1973 | 2 |  |
| Yhteensä: | Yhteensä: | Yhteensä: | 2 |  |
Vampulan kirkko

| Vampulan kirkko |
| --- | --- |

Sijainti:  Sallilantie 74, Vampula
Koordinaatit:  61°01′28.6″N, 022°42′02.9″E
Seurakunta:  Vampulan kappeliseurakunta
Rakentamisvuosi:  1894
Suunnittelija:  Helge Rancken
Materiaali:  puu
Istumapaikkoja:  yli 500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vampulan kirkko on Vampulan kappeliseurakunnan kirkkorakennus Huittisten kaupunkiin nykyään kuuluvassa Vampulassa, Sallilan kylässä Loimijoen länsirannalla. Kirkko on pohjamuodoltaan erivartinen länsitornillinen ristikirkko. Nikkarityylinen kirkko on valmistunut 1894 ja se on seurakunnan neljäs puukirkko. Kirkko on rakennettu edellisen kirkon paikalle.
Kirkon suunnittelija on lääninarkkitehti Helge Rancken. Puutavaraa ja muita tarvikkeita hankittiin pienissä erissä ja urakatkin oli jaettu moneen osaan. Edellinen kirkko purettiin ja sen rakennusaineita käytettiin myös uudessa kirkossa. Rakennusmestarina toimi David Lönnroth.
Kirkon molemmista poikkisakaroista on kulku sisälle kirkkoon. Sakaristo on alttaripäädyn jatkeena, muuta kirkkoa kapeammassa ja matalammassa osassa. Kirkon ulkoseiniin palautettiin vuonna 1967 alkuperäinen väri.
Kirkon urut ovat Kangasalan urkutehtaan valmistamat 20-äänikertaiset.
Alttaritaulu on aiheeltaan Kristuksen kirkastaminen, sen maalasi yläneläissyntyisen Vihtori Ylinen, taulu valmistui vuonna 1906.
Aikaisemmat kirkot

Vampulan kaksi ensimmäistä kirkkoa sijaitsivat Loimijoen itäpuolella, nykyisen voimalaitoksen yläpuolisen Kiltajärven rannalla. Ensimmäinen kirkko oli neljän talonpojan tekemä vaatimaton rakennus, joka on valmistunut ilmeisesti 1590. Sen paikalle rakennettiin uusi kirkko, kun seurakunta sai kappelioikeudet vuonna 1650. Näiden kahden kirkon paikka ympäröity hirsiaidalla. Ensimmäisen kirkon ympärillä sijaitsi hautausmaa.
Kolmas kirkko rakennettiin joen toiselle puolelle – arveltiin, että kirkot kestävät kauemmin paremmalla rakennuspaikalla. Kolmas kirkko valmistui 1764, kirkon rakentaja oli Antti Piimänen. Vuonna 1891 tämän kirkon todettiin tarvitsevan korjausta. Seurakunta päätti kuitenkin rakentaa uuden kirkon samalle paikalle.
Aiheesta muualla

Kuvia tai muita tiedostoja aiheesta Vampulan kirkko Wikimedia Commonsissa
Vampulan kirkko ja Loimijoen Kiltajärvi.
Vanessa Varjolampi

Vanessa Jennina Varjolampi (s. 8. huhtikuuta 1995 Turku) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2014 lähtien toiminut Matti Nieminen.
Varjolampi on voittanut sisäratojen SM-kilpailuista hopeaa korkeushypystä vuonna 2015. Ennätyksikseen hän on hypännyt hallissa tuloksen 1,83 metriä (2015) ja ulkona 1,77 (2011).
Vahtimestari

Hotellin vahtimestari
Vahtimestari on henkilö, joka työskentelee esimerkiksi viraston, laitoksen tai yrityksen palveluksessa ja huolehtii tehtävistä kuten postin jakelusta, monistuksesta, kulunvalvonnasta ja vierailijoiden opastuksesta.
Ammattinimikkeenä vahtimestari tarkoittaa henkilöä, joka suorittaa erilaisten tilojen vartiointia, vieraiden vastaanottoa ja järjestyksen ylläpitoa, ja joka ei ole vartija tai järjestyksenvalvoja.
Vahtimestari voi työskennellä esimerkiksi sairaalassa tai terveyskeskuksessa, jolloin hänen työtehtävänsä koostuvat pääasiassa asiakaspalvelusta (puhelimitse ja työpisteen äärellä) ja mahdollisesti myös potilaskuljetuksista eri osastojen välillä. Turvallisuudesta vastaavat yleensä vartijat. Vahtimestarille saattaa kuulua myös postitus sekä saapuvan postin jakaminen laitoksessa eri osastoille, puhelinvaihteen hoito sekä esimerkiksi toimistoteknisten laitteiden kunnossapitoon liittyvät asiat, kuten huoltotilaukset. Sairaaloissa ja terveyskeskuksissa vahtimestari ei myöskään yleensä huolehdi kiinteistön hoidosta, vaan sen hoitavat talonmiehet. Ne vahtimestarit, jotka työskentelevät muualla kuin laitoksissa saattavat huolehtia myös talonmiehen tehtävistä, sekä pintapuolisesta siisteydestä tiloissa. Kyseisiä tehtäviä hoitavasta henkilöstä voidaan joissain yhteyksissä käyttää myös nimikettä virastomestari. Ravintoloissa toimivat "portsarit" (ransk. portier) eli eteisvahtimestarit.
Nykyään vahtimestarin tehtäviä yhä useammissa yrityksissä hoitaa vartija, esimerkiksi sairaaloissa, hotelleissa, ja teollisuusyrityksissä   vartijat ovat korvanneet vahtimestarit useissa paikoissa.
Vahtimestareita kutsutaan julkisen sektorin hallinnossa usein virastomestareiksi. Myös alan koulutusta annetaan nimellä virastomestarin ammattitutkinto. Muita nimityksiä ovat aulapalveluhenkilö tai toimistoisäntä tai -emäntä.
Aiheesta muualla

YLE: Vartijoiden rooli on kasvanut 5.1.2010
Vehkalampi (Petäjävesi, Vehkasuo)

| Vehkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°16′24″N, 25°24′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  oja Ala-Kintaukseen 
Järvinumero:  14.552.1.002
Mittaustietoja
Pinnankorkeus:  155 m  
Pituus:  420 m  
Leveys:  190 m  
Rantaviiva:  1,025 km  
Pinta-ala:  4,434 ha  
Saaria:  ei saaria 
 fiVehkalampi 
Vehkalampi  on Keski-Suomessa Petäjävedellä Vehkasuon lähellä sijaitseva lampi.
Maantietoa

Lampi on 420 metriä pitkä, 190 metriä leveä, ja sen pinta-ala on 4,4 hehtaaria. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Ala-Kintauksen alueeseen (14.552) se kuuluu. Lammen vedenpinnan korkeus on 155 metriä mpy.
Vesa Lautamatti

| Mitalit> Maa:   Suomi.Poikien ammunta.MM-kilpailut   | Mitalit> Maa:   Suomi.Poikien ammunta.MM-kilpailut   | Mitalit> Maa:   Suomi.Poikien ammunta.MM-kilpailut   | Maa:   Suomi> Poikien ammunta. |
| --- | --- | --- | --- |
|  Hopeaa | Lahti 2002 | Skeet, joukkue |  |
|  Pronssia | Lahti 2002 | Skeet |  |
Vesa Lautamatti (s. 18. heinäkuuta 1982 Valkeala) on suomalainen skeet-ampuja. Hän edustaa Anttilan Erämiehiä.
Lautamatti voitti henkilökohtaista pronssia Lahden maailmanmestaruuskilpailuissa vuonna 2002. Hän oli myös mukana hopea joukkueessa Lauri Leskisen ja Tero Sopasen kanssa.
Vesa Lammela

Vesa-Pekka Tapio Lammela (s. 12. toukokuuta 1941 Kiukainen) on suomalainen eläköitynyt kauppias, yrittäjä ja yritysjohtaja, joka on saanut kauppaneuvoksen arvonimen.
Lammela syntyi kauppiaiden Lauri Lammela ja Tyyni Raakel Tuomi perheeseen. Hänen puolisonsa on Ulla-Maija Ponki. Keskikoulun ja merkonomin tutkinnon suorittanut Lammela oli kauppahuone Lammela Oy:n toimitusjohtaja 1965–2002 ja hallituksen puheenjohtaja 2003–2007. Hänellä on ollut myös useita luottamus- ja asiantuntijatehtäviä, mukaan lukien Keskon neuvottelukunta 1968–1970 ja 1973–1975, tilintarkastajana toimiminen 1977–1980 ja hallintoneuvosto 1983–1996, jonka varapuheenjohtaja hän oli 1990–1993 ja puheenjohtaja 1994–1996. Lammela on ollut myös useiden liikeyritysten johtoelinten jäsen, kuten Raisio Yhtymä Oyj:n hallintoneuvosto 1996–2004, jonka puheenjohtajana hän toimi 1998–2004, samoin kuin kaupan alan eri järjestöjen ja yhdistysten toimi- ja johtokuntien jäsen. Kauppaneuvoksen arvonimen hän sai 1996.
Valkoinen armeija, musta paroni

Valkoinen armeija, musta paroni (ven. Белая Армия, чёрный Барон, Belaja Armija, Tšornyi Baron) on puna-armeijan marssi Venäjän sisällissodan ajalta vuodelta 1920. Sen on säveltänyt Samuil Pokrass ja sanoittanut Pavel Grigorjev.
Sanoitus

| Venäjäksi | Translitteraatio | Käännös |
| --- | --- | --- |
|  Белая армия,чёрный барон Снова готовят нам царский трон, Но от тайги до британских морей Красная Армия всех сильней. Так пусть же Красная Сжимает властно Свой штык мозолистой рукой, И все должны мы Неудержимо Идти в последний смертный бой! Красная Армия,марш вперёд! Реввоенсовет нас в бой зовёт. Ведь от тайги до британских морей Красная Армия всех сильней! Так пусть же Красная Сжимает властно Свой штык мозолистой рукой, И все должны мы Неудержимо Идти в последний смертный бой! Мы раздуваем пожар мировой, Церкви и тюрьмы сравняем с землёй. Ведь от тайги до британских морей Красная Армия всех сильней! |  Belaja armija, tšornyi baron Snova gotovjat nam tsarski tron, No ot taigi do brintanskih morei Krasnaja Armija vseh silnei. Tak pust že Krasnaja Sžimajet vlastno Svoi štyk mozolistoi rukoi, I vse dolžny my Neuderžimo Idti v posledni smertnyi boi! Krasnaja Armija, marš vperjod! Revvojensovet nas v boi zovjot. Ved ot taigi do britanskih morei Krasnaja Armija vseh silnei! Tak pust že Krasnaja Sžimajet vlastno Svoi štyk mozolistoi rukoi, I vse dolžny my Neuderžimo Idti v posledni smertnyi boi! My razduvajem požar mirovoi, Tserkvi i tjurmy sravnjajem s zemljoi. Ved ot taigi do britanskih morei Krasnaja Armija vseh silnei! |  Valkoinen armeija, musta paroni Tahtovat palauttaa tsaarin vallan, Mutta taigasta brittiläisille merille Puna-Armeija on vahvin kaikista. Anna siis Puna-Armeijan Puristaa voimakkaasti Pistintäsi kalkkuneella kädellä Ja meidän täytyy kaikkien Lannistumattomasti Lähteä viimeiseen kuolontaisteluun! Puna-Armeija, marssi eteenpäin! Vallankumouksellinen Sotaneuvosto kutsuu meidät taistoon. Sillä taigasta brittiläisille merille Puna-Armeija on vahvin kaikista. Anna siis Puna-Armeijan Puristaa voimakkaasti Pistintäsi kalkkuneella kädellä Ja meidän täytyy kaikkien Lannistumattomasti Lähteä viimeiseen kuolontaisteluun! Me puhallamme maailmanlaajuista tulta, Me romautamme kirkot ja vankilat maan tasalle. Sillä taigasta brittiläisille merille Puna-Armeija on vahvin kaikista. |
Muut samalle sävelelle tehdyt laulut

Suomalainen työväenlaulu Nuorison marssi on tehty samalla sävelelle. Sen sanoitus on kuitenkin aivan erilainen.
Myös saksalaisessa Die Arbeiter von Wienissä on sama sävel.
Aiheesta muualla

Valkoinen armeija, musta paroni SovMusicissa laulettuna
Valkoinen armeija, musta paroni SovMusicissa instrumentaalisena
Vaivaislampi

| Vaivaislampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°52′29″N, 26°57′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Rauhajärveen 
Järvinumero:  14.931.1.004
Mittaustietoja
Pinnankorkeus:  106,8 m  
Pituus:  540 m  
Leveys:  210 m  
Rantaviiva:  1,314 km  
Pinta-ala:  6,905 ha  
Saaria:  ei saaria 
 fiVaivaislampi 
Vaivaislampi  on Etelä-Savossa Mikkelissä  Läsäkosken lähellä sijaitseva lampi.
Maantietoa

Lampi on 540 metriä pitkä, 210 metriä leveä, ja sen pinta-ala on 6,9 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Rauhajärven alueeseen (14.931) se kuuluu. Lammen vedenpinnan korkeus on 106,8 metriä mpy.
Unikkokasvit

| Unikkokasvit |
| --- | --- |
 Oopiumiunikko (Papaver somniferum)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Ranunculales
Heimo::  Unikkokasvit Papaveraceae  Juss.
Katso myös
   Unikkokasvit Wikispeciesissä   Unikkokasvit Commonsissa 
Infobox OKNimi-testi OK: 
Unikkokasvit (Papaveraceae) on Ranunculales-lahkoon kuuluva kasviheimo, joka sisältää ruohokasveja. Siinä on 26 sukua ja noin 250 lajia, joista suurin osa kasvaa pohjoisella pallonpuoliskolla. Emäkkikasvit on luokiteltu aiemmin omaksi heimokseen, mutta nykyisin se sisällytetään yleensä unikkokasvien heimoon Fumarioideae-alaheimoksi.
Suurin osa lajeista sisältää maitiaisnesteitä. Lehdet ovat sijoittuneet kierteisesti. Kukat ovat säteittäisiä sekä kaksineuvoisia. Verholehtiä, jotka varisevat varhain, on kaksi. Terälehtiä kukassa on tavallisesti neljä ja heteitä niissä on paljon. Kukkimisen jälkeen muodostuva hedelmä, kota, on rei’illä tai liuskoilla avautuva.
Sukuja

Alaheimo Papaveroideae:
Arctomecon
Argemone – piikkiunikot
Bocconia
Canbya
Chelidonium – keltamot
Dendromecon
Dicranostigma – tulviot
Eomecon – lumiunikot, ainoa laji lumiunikko (Eomecon chionantha)
Eschscholzia – tuliunikot
Glaucium – neidonunikot
Hunnemannia – kultakuppiunikot
Hylomecon – metsäunikot
Macleaya – huisku-unikot
Meconella
Meconopsis – valeunikot
Papaver – unikot eli tähtiunikot
Platystemon, ainoa laji Platystemon californicus
Platystigma, ainoa laji Platystigma lineare
Roemeria – puikkounikot
Romneya – pensasunikot
Sanguinaria – lumikit, ainoa laji lumikki (Sanguinaria canadensis)
Stylomecon – tuuliunikot
Stylophorum – luostariunikot
Alaheimo Fumarioideae:
Adlumia – adlumiat
Capnoides – lännenkannukset eli amerikankiurunkannukset, ainoa laji lännenkannus eli amerikankiurunkannus (Capnoides sempervirens)
Ceratocapnos – leivonkannukset
Corydalis – kiurunkannukset
Cryptocapnos, ainoa laji Cryptocapnos chasmophytica
Cysticapnos
Dactylicapnos
Dicentra – pikkusydämet
Discocapnos, ainoa laji Discocapnos mundii
Fumaria – emäkit
Hypecoum – liuskiot
Lamprocapnos – särkyneetsydämet, ainoa laji särkynytsydän (L. spectabilis)
Platycapnos – haikiot
Pseudofumaria – neidonkannukset
Pteridophyllum, ainoa laji Pteridophyllum racemosum
Rupicapnos
Sarcocapnos
Trigonocapnos, ainoa laji Trigonocapnos lichtensteinii
Aiheesta muualla

Finto: Kassu – Kasvien suomenkieliset nimet: Papaveraceae
Finto: Kassu – Kasvien suomenkieliset nimet: Fumariaceae
Suomen Lajitietokeskus: Unikkokasvit – Papaveraceae
Vic Zhou

Vic Zhou
Vic Zhou (kiin.: 周渝民; pinyin: Zhōu Yúmín; s. 9. kesäkuuta 1981) on taiwanilainen näyttelijä, laulaja, malli ja valokuvaaja. Hän on poikabändi JVKV:n (F4) jäsen, mutta luonut myös soolouran.
Zhou on esiintynyt esimerkiksi sarjoissa Meteor Garden (2001), Meteor Garden II (2002) ja Mars (2004). Hän on työskennellyt mallina muun muassa tupakoinnin vastaisen kampanjan yhteydessä.
Zhou julkaisi ensimmäisen albuminsa lokakuussa 2002.
Vic Wild

| Mitalit | Mitalit | Mitalit |  |
| --- | --- | --- | --- |
|  Vic Wild (oik.) ja Venäjän presidentti Vladimir Putin vuonna 2014  |  Vic Wild (oik.) ja Venäjän presidentti Vladimir Putin vuonna 2014  |  Vic Wild (oik.) ja Venäjän presidentti Vladimir Putin vuonna 2014  |  |
Maa:  Venäjä
Miesten lumilautailu
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 | parisuurpujottelu |  |
|  Kultaa | Sotši 2014 | paripujottelu |  |
|  Pronssia | Peking 2022 | parisuurpujottelu |  |
| MM-kilpailut  | MM-kilpailut  | MM-kilpailut  |  |
|  Pronssia | Stoneham 2013 | parisuurpujottelu |  |
Victor Ivan "Vic" Wild (ven. Виктор Айван Уайлд; s. 23. elokuuta 1986 White Salmon, Washington, Yhdysvallat) on yhdysvaltalaissyntyinen venäläinen lumilautailija ja olympiavoittaja. Wild on erikoistunut paripujotteluihin. Hän voitti kultaa vuoden 2014 talviolympialaisista Sotšista sekä parierikoispujottelusta että parisuurpujottelusta. Pekingin olympialaisissa 2022 hän saavutti pronssia parisuurpujottelusta. Hän saavutti myös MM-pronssia vuoden 2013 MM-kisoista Stonehamista parisuurpujottelusta. Wild on 179 senttimetriä pitkä ja painaa 82 kilogrammaa. Lumilautailun maailmancupissa vuodesta 2004 kilpaillut Wild on saavuttanut maailmancupin osakilpailuista yhden voiton ja yhden kolmossijan.
Wild kilpaili uransa alussa synnyinmaansa Yhdysvaltain joukkueessa, mutta Yhdysvaltain lopetettua alpine-lumilautailutoimintansa Wild vaihtoi Venäjän joukkueeseen. Hän sai maan kansalaisuuden mentyään naimisiin lumilautailija Aljona Zavarzinan kanssa. Zavarzina on maailmanmestari ja olympiapronssimitalisti.
Käännös suomeksi
Vekoma

Vekoman Boomerang-rata
Vekoma on hollantilainen huvipuistolaitteita valmistava yritys, joka on kuuluisa mm. Boomerang-radastaan, josta esimerkkinä on PowerParkin Cobra.
Vekoman kotipaikka on Vlodropin kaupunki.
Vuoristoratatyypit

Hammerhead Stall tunnetaan myös nimellä Big Air. Vuoristoradan tarkoituksena on saada ihminen tuntemaan kuin hän olisi lentokoneessa.
Boomerang-rata muodostuu kolmesta ympäri menevästä silmukasta. Vuoristorata keksittiin 20 vuotta sitten ja sitä valmistetaan edelleen. Vekoma päivitti rataa vuonna 1996 ja sille annettiin nimi Invertigo. Vuonna 2001 Vekoma esitteli the Giant Inverted Boomerang-radan, laitteessa on pystysuoria osuuksia. Tällä hetkellä maailmalla on toiminnassa 45 Boomerang-rataa.
Flying Dutchman
Junior Coaster
Looping coaster
Mine Train
Motorbike Coaster
Suspended Family Coaster
Suspended Looping Coaster (SLC)
Swinging Turns
Tilt Coaster
Wooden Coaster
Muita Vekoman laitteita ovat Enigma, Giant Inverted Boomerang, Hurricane, Illusion, Invertigo, LSM Coaster (996m), LSM Coaster (Disney), Powered Coaster ja Wild Mice. Vekoma valmisti myös Tampereen Särkänniemessä olleen Korkkiruuvi-radan.
Aiheesta muualla

Vekoma
Vica

Vica on useiden laajennettujen romaniperheiden yhteisö esimerkiksi Yhdysvalloissa. 
Vica-yhteisössä voi olla jopa 200 jäsentä, ja sillä voi olla oma johtaja ja oma päätöselin, neuvosto.
Vican perustana voi olla sukulaisuus tai orjuuden aikana ollut yhteinen ammattiryhmä, tai uusi Vica voi olla jakautunut liian suureksi muodostuneesta Vicasta.
Vica-sana tulee slaavin kielisestä sanasta, joka tarkoittaa sivuhaaraa, versoa. Kalderaš-romanissa käytetään kirjoitusmuotoa Vica ja Makedonian arli-romanissa Fisi.
Lovaran puhujat käyttävät vica-sanan sijaan sanaa Cerha (teltta).
Vica-sanan käytöstä romanien nimissä antaa romanitutkija Ian Hancock esimerkin: "Stanko le Mičosko la Gežako anda le Papinešti vica" (suom. "Stanko Mičon ja Gežan poika Papineštin vicasta").
Vic Seixas

| Vic Seixas |
| --- | --- |
 Vic Seixas vuonna 1954.
Henkilötiedot
Syntynyt: 30. elokuuta 1923 Philadelphia, Pennsylvania, Yhdysvallat
Kuollut: 5. heinäkuuta 2024 (100 vuotta)
Kansalaisuus:  Yhdysvallat
Tennispelaaja
Pituus:  1,85  m
Kätisyys:  oikeakätisyys
Kaksinpeli
Voitot/tappiot:  127–45
Nelinpeli
Voitot/tappiot:  4–9
Aiheesta muualla
ITF
ATP
Elias Victor ”Vic” Seixas, Jr. (30. elokuuta 1923 Philadelphia, Pennsylvania, Yhdysvallat – 5. heinäkuuta 2024) oli yhdysvaltalainen tenniksenpelaaja. Hänellä oli portugalinjuutalaisia juuria.
Palveltuaan toisessa maailmansodassa Seixas opiskeli Pohjois-Carolinan yliopistossa Chapel Hillissä. Hän pääsi Rhode Islandin Newportissa sijaitsevaan International Tennis Hall of Fameen vuonna 1971. Hän oli vanhin elossa ollut Hall of Famen jäsen
Seixas voitti muun muassa miesten kaksinpelin Wimbledonissa 1953 ja Yhdysvaltain avoimessa 1954. Hän osallistui Yhdysvaltain avointen kaksinpeliturnaukseen ennätyksellisesti 28 kertaa, ensimmäisen kerran vuonna 1940 ja viimeisen kerran vuonna 1969.
Vekseli (hevonen)

| Vekseli 324-74J P |
| --- | --- |
Syntynyt:  1971
Kuollut:  1997
Sukupuoli:  ori
Väri:  punarautias
Rotu:  suomenhevonen
Synnyinmaa:   Suomi
Isä:  Vekkuli
Emä:  Vekkuli
Emänisä:  Valokko
Kasvattaja:  Pentti Savolainen, Tuusula
Omistaja:  Ps-Ravitalli, Mäntsälä
Ohjastaja:  Pentti Savolainen
Autoennätys:  21,4aly
Tasoitusennätys:  24,1ly
Suurkilpailuvoittoja
 Ravikuninkuus: 1979, 1980, 1981, 1982, 1984 PM: 1981 Suurmestaruus: 1981-1984 
Palkinnot
 KTK I 
Vekseli (1971 Tuusula – 1997) oli suomalainen ravihevonen. Punarautiaan suomenhevosoriin kasvatti Pentti Savolainen, joka myös toimi hevosen ohjastajana. Vekselin omisti Oy Ps-Ravitalli. Vekseli kantakirjattiin juoksijasuunnalle I-palkinnolla. Vuosina 1975–1998 se sai yhteensä 642 jälkeläistä.
Kilpailusaavutukset

Vekseli kilpaili vuosina 1974–1986. Se starttasi tänä aikana 281 kertaa (148 voittoa, 41 toista sijaa ja 24 kolmatta sijaa). Vekselin paras vuosi oli 1981 (33 starttia, joista 28 voittoa ja 5 toista sijaa). Vekseli voitti ravikuninkuuden viisi kertaa vuosina 1979–1982 ja 1984. Vuosina 1981–1984 Vekseli voitti myös Suurmestaruuden.
Aiheesta muualla

Vekseli Sukupostin tietokannassa
Vekseli Hippoksen tietokannassa
Veli Pekka Valtonen

Veli Pekka Valtonen (s. 14. toukokuuta 1954 Vihti) on suomalainen insinööriprikaatikenraali, evp.
Valtonen syntyi agrologi Matti Valtosen ja verovirkailija Eila Kandolinin perheeseen. Hänen puolisonsa vuodesta 1980 on MMM Anne Lintunen.  Valtonen valmistui diplomi-insinööriksi Teknillisestä korkeakoulusta 1980 ja on suorittanut DESS-jatkotutkinnon Pariisin yliopistossa 1996. Hän työskenteli Topografikunnan teknisen toimiston päällikkönä 1982–1988, mittausosaston johtajana 1988–1990 ja ilmakuvaosaston johtajana 1990–2000. Pääesikunnan materiaaliosaston TK-sektorin johtaja Valtonen oli 2000–2001 ja materiaaliosaston apulaispäällikkö 2007. Sotavarustepäälliköksi hänet nimitettiin vuonna 2008. Puolustusvoimien pääinsinöörin virkaa Valtonen hoiti marraskuusta 2012 toukokuun 2014 loppuun. Hänen seuraajansa sotavarustepäällikkönä ja puolustusvoimien pääinsinöörinä on insinööriprikaatikenraali Kari Renko.
Valtonen ylennettiin insinööriluutnantiksi 1983, insinööriyliluutnantiksi 1984, insinöörikapteeniksi 1985, insinöörimajuriksi 1989, insinöörieverstilutnantiksi 1995, insinöörieverstiksi 2001 ja insinööriprikaatikenraaliksi 2008.
Vanessa Petruo

| Vanessa Petruo |
| --- | --- |
 Vanessa Petruo 30. elokuuta 2008.
Henkilötiedot
Koko nimi:  Vanessa Anneliese Petruo
Syntynyt: 23. lokakuuta 1979 (ikä 44) Berliini, Saksa
Ammatti:  laulaja-lauluntekijä, säveltäjä, näyttelijä
Muusikko
Taiteilijanimi:  Vanessa Petruo, Bany
Laulukielet:  englanti
Aktiivisena:  2000- (No Angels) 2004 (soolo)
Tyylilajit:  soul, funk, pop, vaihtoehto rock
Soittimet:  laulu, piano
Yhtyeet:  No Angels (2000-2004)
Levy-yhtiöt:  Cheyenne, Starwatch
Aiheesta muualla
vanessapetruo.tv
  [ Muokkaa Wikidatassa ] [ ohje ]  
Vanessa Anneliese Petruo (s. 23. lokakuuta 1979 Berliini) on saksalainen poplaulaja. Hänen uransa alkoi vuonna 2000 yhtyeessä No Angels. Yhtye hajosi vuonna 2003, eikä Petruo enää liittynyt siihen myöhemmän comebackin yhteydessä.
No Angelsin hajoamisen jälkeen Vanessa Petruo suuntautui sen sijaan soolouralle. Hänen ensimmäinen studioalbuminsa Mama Lilla Would julkaistiin marraskuussa 2005.
Aiheesta muualla

Viralliset sivut (Arkistoitu – Internet Archive)
Vehkalampi (Laukaa)

| Vehkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°21′02″N, 26°03′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskuoja:  oja Lievestuoreenjärveen 
Järvinumero:  14.391.1.005
Mittaustietoja
Pinnankorkeus:  104,9 m  
Pituus:  300 m  
Leveys:  260 m  
Rantaviiva:  0,961 km  
Pinta-ala:  4,128 ha  
Tilavuus:  0.000097 km³ 
Keskisyvyys:  2,34 m  
Suurin syvyys:  4,9 m  
Saaria:  ei saaria 
 fiVehkalampi 
Vehkalampi  on Keski-Suomessa Laukaassa Kangaskylän lähellä sijaitseva lampi.
Maantietoa

Lammen pinta-ala on 4,1 hehtaaria, se on 300 metriä pitkä ja 250 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 96 600 kuutiometriä. Sen keskisyvyys on 2,3 metriä ja suurin syvyys on 4,9 metriä. Sen rantaviivan pituus on 1,0 kilometriä.